કર્ણાટકમાં લોકસભાની ત્રણ અને વિધાનસભાની બે બેઠકોની પેટાચૂંટણી માટે ગયા શનિવારે મતદાન યોજાયું હતું. આ પેટાચૂંટણીમાં સરેરાશ ૬૭ ટકા મતદાન થયું હતું. જ્યારે આ ચૂંટણી જંગમાં ભાજપના ૫, કોંગ્રેસના ૩, અને જેડીએસના ૨ ઉપરાંત ૨૧ અપક્ષ ઉમેદવારોએ ઝંપલાવ્યું હતું. આ પેટાચૂંટણીની આજે સવારથી હાથ ધરાયેલી મત ગણતરી બાદ જાહેર થયેલા પરિણામોમાં કોંગ્રેસ-જેડીએસ સંગઠનને દિવાળીની ભેટ મળી છે. તો લોકસભાની ચૂંટણી પહેલા ભાજપન રકાસ થયો છે. કોંગ્રેસ-જેડીએસનો ૪ બેઠકો અને ભાજપનો માત્ર ૧ બેઠકમાં વિજય થયો છે.